રાજુલા તાલુકાનાં દરિયાકાંઠા વિસ્‍તારના પીપાવાવધામ કે જે ગામનાં ગ્રામજનોએ જીએચસીએલ કંપની અને ભૂમાફિયાઓનાં કબજામાંથી ગામની જમીન મુકત કરાવવા માટે 76 દિવસ ઉપવાસ આંદોલન તથા 3પ જેટલા દિવસ પાંચ લોકોએ આમરણાંત ઉપવાસ કર્યા હતા ત્‍યારબાદ તંત્ર ર્ેારા દબાણો દૂર કરવાની કામગીરી હાથ ધરવામાં આવી હતી અને જીએચસીએલ કંપની અંગે લેખિત બાંહેધરી આપવામાં આવી હતી ત્‍યારબાદ ગ્રામજનોએ પારણાં કર્યા હતા પરંતુ કંપનીની માપણી પણ પૂર્ણ થઈ ગઈ છે તેમજ આંદોલન દરમિયાન 8 જેટલા દબાણો સાબિત થઈ ગયા હતા મામલતદારર્ેારા ત્‍યાં નોટિસો પણ લગાવી હતી કે આ જમીન સરકારી પડતર જમીન છે, આ જમીનોમાં કોઈએ પેશકદમી કરવી નહીં. આવી નોટિસો લગાવામાં આવી હોવા છતાં હજુ પણ અમુક તળાવોમાં બિનકાયદેસર ઝીંગા ઉછેર કેન્‍દ્ર ચાલી રહૃાા છે તેવું પીપાવાવ ધામનાં માજી સરપંચ ભાણાભાઈ ગુજરીયા ર્ેારા જણાવાયું હતું. તેમજ પીપાવાવ ધામનાં સરપંચ હંસાબેન ગુજરીયા ર્ેારા જીલ્‍લા કલેકટરને પત્ર લખીને રજૂઆત કરવામાં આવી હતી કે 7/7/18ના રોજ રાજુલા પ્રાંત અધિકારી ર્ેારા આપવામાં આવેલી બાંહેધરી મુજબ પીપાવાવ ધામનાં સર્વે નંબરોની સરકારી પડતર જમીનમાંથી બાકી રહી ગયેલા જીએચસીએલ કંપની તથા અન્‍ય બિન કાયદેસર દબાણો દૂર કરવામાં આવે, જો આ દબાણો દૂર કરવામાં આવશે નહીં તો આગામી દિવસોમાં અમારા ગ્રામજનોને ફરી ઉપવાસ આંદોલન કરવાની ફરજ પડશે. અહીંયા પ્રશ્‍નો એ ઉદભવી રહૃાા છે કે જે સરકારી પડતર જમીનોનું રક્ષણ સરકારી અધિકારીઓએ કરવાનું હોય છે તે જમીનો પર બિનકાયદેસર દબાણો હોય તો દૂર કરવાની જવાબદારી સરકાર બાબુઓની હોય પરંતુ અહીંયા તો ગામનાં સરપંચ તથા ગ્રામજનોએ વારંવાર રજૂઆતો કરવામાં આવે છે કે આ જગ્‍યા પર દબાણો છે છતાં પણ નઘરોળ તંત્રનાં પેટનું પાણી પણ હલતું નથી ઉપવાસ આંદોલન કરવા છતાં હજું પણ જીએચસીએલ કંપનીર્ેારા કરવામાં આવેલ દબાણો દૂર કરવામાં આવ્‍યા નથી.